Diari Oficial de la Generalitat Valenciana


Sumari del DOGV 4350, del 04-10-2002 (2002/10563)

ORDE de 9 de setembre de 2002, de la Conselleria de Cultura i Educació, per la qual s'autoritza la implantació del segon cicle d'Educació Infantil, al centre docent privat San Luis Gonzaga de València.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/10647


Data del document
:   09-09-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * centre d'ensenyament
    * ensenyament privat

ORDE de 9 de setembre de 2002, de la Conselleria de Cultura i Educació, per la qual s'autoritza la implantació del segon cicle d'Educació Infantil, al centre docent privat San Luis Gonzaga de València. [2002/10690]
  
L'expedient ha sigut iniciat pel representant de la titularitat del centre San Luis Gonzaga, en sol·licitud de autorització per a l'ampliació d'una unitat d'Educació Preescolar a fi de completar en número de tres les unitats autoritzades i així poder impartir el segon cicle d'Educació Infantil en els térmens establits en la disposició transitòria 3ª del Reial Decret 1004/91, de 14 de juny.
  
L'Orde Ministerial de 9 de desembre de 1974 (BOE de 15.01.75) va concedir al centre la classificació definitiva com a centre d'Educació Preescolar amb 2 unitats de pàrvuls i 80 llocs escolars de capacitat.
  
L'expedient inclou informe favorable de la Inspecció Educativa i de la Unitat Tècnica donat que el centre disposa dels espais i condicions necessàries per a accedir a allò sol·licitat, vists els quals la Direcció Territorial de Cultura i Educació de València eleva proposta igualment favorable.
  
El que disposa la disposició transitòria 3ª del Reial Decret 1004/91 citat, no eximix el centre de l'obligació d'adaptar-se al que s'exigix en la normativa esmentada sobre nombre màxim de llocs escolars i relació de professor/alumne atenent en tot cas al màxim de 25 llocs per unitat.
  
Vistos la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris, l'Orde de 17 de juny de 1992 (DOGV de 16.07.92) de la Conselleria de Cultura, Educació i Ciència, que regula la implantació gradual del segon cicle d'Educació Infantil en la Comunitat Valenciana, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la implantació del segon cicle d'Educació Infantil, al següent centre docent, en el térmens que s'especifiquen:
  
Centre: San Luis Gonzaga
  
Domicili: c/ Sapadors, 30, baix
  
Localitat: València
  
Província: València
  
Titular Centro San Luis Gonzaga, SL.
  
Ensenyaments que s'autoritzen i capacitat màxima:
  
- Educació Infantil, segon cicle, amb 3 unitats i 75 llocs escolars
  
No obstant, transitòriament, mentre el centre mantinga l'autorització provisional per a impartir el 1r cicle de l'educació secundària obligatòria, únicament podrà funcionar en el nivell d'educació infantil, segon cicle, amb 2 unitats i 50 llocs escolars de capacitat màxima.
  
Segon
  
Modificar la denominació genèrica del centre, la qual passarà a ser la de Centre Privat d'Educació Infantil i Primària.
  
DISPOSICIÓ ADDICIONAL
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des del sendemà de la notificació o publicació, segons corresponga.
  
València, 9 de setembre de 2002
  
El conseller de Cultura i Educació
  
MANUEL TARANCÓN FANDOS